description: "Правим организация, за да влизат хората в селото и да се подготвят за своето връщане", допълни Румяна Бъчварова.

title: В Хитрино работиха 771 служители на МВР и всички ще бъдат наградени, каза министър Бъчварова

maintext:
Фотограф: Георги Кожухаров
"В Хитрино участваха 771 служители на МВР. Трябва да сме признателни на всички тях. Те ще бъдат наградени, но по важен е образът, който ще оставят в съзнанието на хората", каза днес министърът на вътрешните работи в оставка Румяна Бъчварова.В отговор на въпрос, кога хората ще могат да се върнат в домовете си, тя допълни, че никой не се ангажира със срок, защото не иска да подведе хората. "Правим организация, за да влизат хората в селото и да се подготвят за своето връщане", допълни Бъчварова.Тя подчерта, че в Хитрино държавата работи точно и отговорно. Попитана дали ще има ново правителство в рамките на този парламент, министърът в оставка посочи, че трябва да се да се използват възможностите и на трите мандата."Има много аргументи, които дават основание да се гледа към предсрочни избори. От друга страна гледах на дните, които ще са нужни, за да се свърши повече работа. Ако има нова смяна, не знам дали ще имам време да обясня всичко, което трябва да се направи на новия министър", посочи Румяна Бъчварова.


title: Цветан Цветанов: Ще поемем държавата след предсрочните изборите

maintext:
Цветан Цветанов
Фотограф: Велко Ангелов
Цветан Цветанов е заместник-председател на ГЕРБ и председател на парламентарната група. Министър на вътрешните работи в първият кабинет на Бойко Борисов. "Дневник" разговаря с него в сряда след провала на преговорите за съставяне на кабинет и влизането в нова предизборна кампания.- Всяка от преговарящите партии имаше различно виждане за това как да продължи мандата на 43-ия парламент и какви да са приоритетите на новото правителство. Нафинала остана нерешен единствено проблема за размера на пенсиите. Този проблем не можахме да изчистим в разговорите, които водихме с финансовия министър Владислав Горанов.- Ставаше въпрос за няколко секторни политики –конвенционалната престъпност, бежанците... По тези теми разработихме детайлно всичко и имахме само редакционни корекции, беше въпрос на половин час да бъдат изчистени и приети от всички. Имаше абсолютно пълен консенсус. Патриотите имаха изискване в програмата засаниране да има някаква споделена солидарност от самите собственици на жилища. В момента програмата 100% се финансира от държавата, те искаха 20 % да идват от собствениците на жилищата. Очакваха това да даде възможност да се осигури финансов ресурс за пенсиите.На дневен ред бе поставена и темата за облекчаване на административните процедури за малкия и средния бизнес. Административната тежест е налице, когато всеки трябва да минава през няколко администрации за да събере необходимия набор от документи, които да бъдат внесени. Това трябва да става само с една декларация, в която да пишеш, че носиш наказателна отговорност, ако декларираш нещо невярно. Същевременно с тази декларация да даваш съгласие съответните институции да могат да правят проверки на всички документи.- Нямаше против, всички бяха "за". Този модул беше разработен от Дилян Добрев. Говореше се и за това да продължи реформата в енергетиката. Добрев беше човека, който настояваше най-много да се предложи вариант, който да удовлетворява всички. По антикорупционното законодателство Патриотите и Реформаторите имахасвои виждания, но в крайна сметка всичко беше съгласувано и в понеделник, когато направихме първата официална работна среща, г-жа Кунева и Патриотичния фронт казаха, че тези различия са преодолени.- Във вторник сутринта бяхме при премиера в осем и половина. Тогава говорихме за пенсиите, защото възможността, която се откри е минималната пенсия от 161 да стане 180 лева. На годишна база, това щеше да струва около 133 млн лв. От Патриотичния фронт в неделя, когато водихме неформалните разговори, дадоха принципно съгласие, като Красимир Каракачанов каза, че трябва да запознае ПФ с подобен подход, защото те си имат определени изисквания. В понеделник той заяви, че минимална пенсия от 180 лв. за тях е неприемлива и трябва да се разглежда въпроса за 200 лева минимална пенсия и прогресивно нарастване за всички останали пенсионери. Това щеше да струва на бюджета за година около 1,3 млрд. лв., което няма как да бъде прието. Във вчерашния ден (вторник б.а.), когато разговаряхме, дилемата беше дали минималната пенсия да бъде 180 лв. или да бъде 200 лв. Без прогресивно нарастване. Влади Горанов заяви, че той не би искал да бъде финансов министър при създалата се ситуация. Според него това, че променяме пенсионният модел, който приехме само преди година означава, че се връщаме назад и не правим нищо, което да даде значимирезултати след 5-10-15 г. Влади Горанов каза, че най-лесно е да трупаш дефицит на една система, но в един момент някой трябва да го разплати. За нас по-важно е, че той заяви, че би търсил някакви финансови средства, които да водят до икономически растеж, защото отделянето на пари за пенсии по никакъв начин няма да способства за повишаване на доходите и оттук за икономически растеж. Знаем, че в страната има икономически растеж от около 3,1, но по-важното е това да бъде затвърдено в настоящата година и в следващата, за да може за 2017 г. да има увеличаване на заплатите на българските учители. Също искаме да има увеличаване на доходите и в други сектори, но настояваме това да става на база на икономически ръст, а не чрез изкуствено повишаване на доходите да създаваме условия на нестабилност и липса на инвеститорски интерес към страната.- През последните четири дни до вторник включително положихме максимални усилия и всеки, който участваше в дебатите даде всичко от себе си. Искам да благодаря на колегите, които бяха с мен - на Делян Добрев, на Дани Кирилов, на Милена Дамянова. Имахме възможност със съответните експерти по ресори да посочим и предложим онова, което е изпълнимо и което не излиза от рамката на сегашното управление. Защото сами разбирате, че философията на една дясна политика трябва да бъде да харчиш толкова, колкото изкарваш, а не да задлъжняваш държавата с финансови ресурси, които не са изработили. Ние нямаме съответния икономически ръст,който да позволява да увеличаваме пенсиите по този начин.Моето усещане е, че днес нямаме политическа криза. Нямаме ситуация с поредица от протести, които да желаят прекратяване мандата на това правителство и този парламент. Ние в момента имаме един тренд на икономически и финансово добри показатели спрямо миналата година. От тази гледна точка смятам, че отговорност на всеки политик е да подпомага пътя към стабилност, а не да се върви към поредица от избори. Още повече, че нови избори могат да доведат и до резултата, който вече имаме. Ако приемем хипотетично, че в следващия парламент отново мнозинство се формира от тези партии, които формират това мнозинство сега, тогава ще задавате въпроса – защо тогава беше необходимо 4 или 5 месеца да има един вакум. Знаете, че началото на годината е много важно. Ние сме предвидили в бюджета за 2017 г. около 3,2 млрд. лв. повече разходи. Планирали сме обаче и повече приходи – около 2,1 млрд. лв.- От дистанцията на времето можем да отчитаме, дали това е било грешка или не. Премиерът изпълни своя морален ангажимент. Той го направи и с връчването на оставката на 43-тия парламент, не беше етично и щеше да бъде възприето много недобре от обществото, ако беше се беше възползвал от мандата си. За това и върнахме мандата.– Не можем да говорим за страх. Това, което е най-важно в момента е да направим пълна мобилизация на електората си и да мотивираме избирателите си. Не съм прекъсвал и за ден срещите си с избирателите на ГЕРБ в страната.Мога да кажа, че структурите ще могат да се подготвят много добре за предстоящите избори. Убеден съм, че когато сме искрени към хората може да получим тяхното доверие, защото за нас не е самоцел оставането на власт. Властта е отговорност. За някои властта е изкушение и удоволствие. Когато БСП е упражнявала властта, тя никога не е стигнала до добри финансови показатели за страната. Нека да си припомним какви бяха показателите, когато ГЕРБ взе първия мандат, нека да видим какви бяха показателите, когато ГЕРБ излезе от властта през 2013 г. Само година и половина по-късно с какви показатели ГЕРБ прие управлението при втория мандат на кабинета Борисов? Дефицитът беше висок, а абсолютно всички оперативни програми бяха спрени.- В навечерието на коледните и новогодишните празници масовите настроения не са същите, които социолозите могат да регистрират в навечерието на избори. Смятам, че изследванията могат да бъдат по-обективни в началото на февруари, когато хората ще бъдат с някаква политическа настройка и всеки ще може да е формирал своето мнение кого да подкрепи. Не крия, че се стремим към спечелване на изборите и формиране на кабинет с мандат на ГЕРБ. Надявам се, че за тези 4 месеца в които ще управлява служебен кабинет няма да се "изтърве" ситуацията.- ГЕРБ успя да се изгради, като партия през последните години и мога да кажа, че в ГЕРБ има много достойни хора.- В ГЕРБ има екипност, която може би в другите партии не съществува. Ние дискутираме по всяка една тема. Премиерът постоянно обсъжда с министрите, когато трябва да се взимат важните решения. Когато трябва да се вземат законодателни решения, ние дискутираме, както с премиера, така и с министрите. От тази гледна точка не смятам, че трябва да се върви към персонализиране на някаква вина на премиера. Всички, които участваме в политическия живот на една партия, сме съпричастни както към победата, така и към неуспеха.Има някои слабости, които няма да бъдат допускани в бъдещо време. За президентската кампания ние много късно обявихме кандидата си. Положихме максимални усилия, защото когато беше обявена Цецка Цачева в едно социологоческо изследване се видя, че около 65% от нашите членове са с нагласата да гласуват за нашия кандидат. Нашите членове и симпатизанти са към 1 млн., което означава, че това са около 650 000 гласа. Замен беше изключително важно да мобилизирам структурите. Това го изпълнихме и в изследванията, които имахме през последната седмица на кампанията, около 86% от нашите избиратели твърдяха, че ще гласуват за г-жа Цачева. Ако съпоставим с 2015 г, с изборите за общински съветници, то ние тогава имахме 890 000 гласа.На втори тур на тези избори имаме 1,25 млн., да приемем, че към 150 хил. са били от Реформаторския блок. Убеден съм, че ако на предстоящите избори повторим този резултат или го увеличим, това ще бъде първи резултат и ще можем да получим мандат за съставяне на правителство. Аз искам да пожелая успех на всички политици и партии, които са център-дясно на предстоящите избори.- Да започнем с Реформаторския блок на първо място, те са част от ЕНП. Тук въпросът е, какви ще бъдат и другите политически субекти, които биха се появили с подобни ценности.- Това е решение, което ще вземе Слави Трифонов. За мен е хубаво всички тези, които заявяват намерение за влизане в политиката да го направят. Когато влизаш в политиката и в един парламент в който има 8 парламентарни групи и от нито една група не може да се реши един проблем самостоятелно, това означава, че трябва да бъдеш с протегната ръка към всички останали. Към настоящия момент това разнообразие от партии има различна представителност сред различни слоеве на обществото. За последните две години, аз самият съзнавам, че се промених. Разбрах, че дори да си представител на най-силния политически субект, ти винаги трябва бъдеш с протегната ръка към останалите по важните национални приоритети и да си готов винаги да казваш "ние".- Не. Протегнатата ръка е за политики. В политиката трябва да разглеждаш ангажимента си, като държавник, а не като човек, който иска да решава личнипроблеми. Най-важното в политиката, а и в живота е да не се държиш високомерно.- В момента се надявам да бъда номиниран за народен представител и да вляза в 44-тия парламент. Но не смятам, че трябва да се фиксира човек в една идея, особено когато става дума за сферата на политиката.- Надали ще има партия, която ще може да постигне мнозинство.- За политик, който няма партия, Марешки е с висок резултат. Висок резултат постигнаха и Патриотите.- Не мога да определя, но смятам, че е успял да отклони избиратели от всички политически формации, в това число и от ГЕРБ. Давам пример с Варна. Ние там сега имаме много по-нисък резултат от преди. Не че не сме участвали в кметска надпревара срещу Марешки. Марешки във Варненска област сега успя да вземе гласове от всички. Той там се очерта като лидер.-Предполагам, че в населените места където е отворил бензиностанции, той получи сравнително добър резултат.- Нека да бъдем реалисти. Избирателната система не може да бъде променяна толкова радикално в такъв кратък период от време.- Всички политически партии са отговорни за това, което се случи.- В тази ситуация, това е добро държавническо решение, защото за две седмици да се опознаваш с администрация и с проблемите, които трябва да решаваш и да носишотговорност е нереалистично. Тук отговорността трябва да се поеме от новоизбрания президент, който ще встъпи в длъжност на 22 януари. Много е важно да има отговорноповедение при формирането на кабинет и с оглед на политиките, които трябва се правят.- Преди няколко дни потърсих в Гугъл да видя как изглежда, ако все пак някъдего срещна да знам, че е той.- И за Русия е важно да има искрени отношения с държавите по света, а не да влезеш ведна лъжа, да говориш едно с Русия, както го правеше Орешарски, да говориш друго в Брюксел и накрая Брюксел да ни санкционира. От тази гледна точка, може би това е имал предвид.- Мога да кажа, че двустранните отношения с нашите съседи трябва да бъдат максимално добри. Особенно с Турция, която има над 3 млн. Бежанци. Ние трябва да се придържаме към европейската позиция, да работим в полза на европейската солидарност. Както и в случая със санкциите на Русия. България не ги прие едностранно. Само да кажа, че при правителството на Борисов увеличихме потока на руските туристи и всичко това се случва на фона на продължаващи военни конфликти и несигурност в държави като Египет и Тунис. Разбира се и това, което е в Турция. Що се касае до Турция, решенията, които са взимани са в синхрон с мненията на специалните служби и разбира се не без експертизата на Външно министерство.

fasttext_language: bg


title: България взе европейско по футбол за девойки до 17 години

maintext:
Президентът на БФС Борислав Михайлов и на УЕФА Александър Чеферин при откриването на новата база на българския национален отбор
[LAP.bg]
УЕФА даде на България домакинство на европейското първенство за девойки до 17 години през 2019 г., реши изпълнителният комитет.
Решението беше взето днес заедно с още разпределени шампионати за юноши, девойки, както и два финала в клубните турнири.
БФС имаше амбицията да вземе първенство за юноши до 19 години в едно от следващите две издания, но УЕФА прецени, че е време да стимулира страни като Армения и Северна Ирландия.
УЕФА тепърва ще уточнява формата, както и времевия период, в който България трябва да организира първенството за девойки. България вече беше домакин на европейско за юноши в същата възрастова група миналата година.
Италия получи европейското първенство за младежи до 21 години през 2019 г.
Дългогодишният директор на турнирите на централата- италианецът Джорджо Маркети, беше утвърден на поста генерален секретар на УЕФА.
В борбата с допинга беше взето решение, което наподобява политиката на МОК. УЕФА си запазва правото да тества отново проби на играчи, които са взети до 10 години назад.
Беше отчетен и ръст на приходите от женския футбол. Докато през 2013 г. европейското за жени УЕФА е спечелила 2.2 милиона евро, то само година по-късно печалбата е 8 милиона евро и това доказва, че женският футбол е все по-атрактивен.


description: ...към високите части на Стара планина

title: Подбалкански зимни гледки


title: Нико Розберг иска да работи във Формула 1, само не и като пилот

maintext:
Германецът иска дълга ваканция със съпругата и дъщеря си
Нико Розберг призна, че прекратяването на кариерата му като пилот не означава, че е приключил с работата си във Формула 1.Германският пилот обясни по време на благотворително събитие в Берлин, че иска да има кариера под някаква форма в автомобилизма, но не и като пилот."Формула 1 е моята страст и това е любимият ми спорт. И точно заради това аз искам да продължа да работя в шампионата", каза Розберг.Той уточни, че на първо време иска да прекара дълга ваканция със своята съпруга Вивиан и дъщеря си, както и да се отдаде на различни хобита, преди да се заеме с каквото и да било.


title: Главният ревизор на железницата: Влакът може да се е движил с превишена скорост

maintext:
Фотограф: Stringer
Екипът на Национална компания "Железопътна инфраструктура" (НКЖИ) работи и по версия за превишена скорост на дерайлиралата влакова композиция на гара Хитрино, от чийто взрив загинаха седем души, а 29 бяха ранени. Това заяви пред Би Ти Ви Бисер Минчев, главен ревизор на железницата.
По думите му информацията за вероятна превишена скорост е дошла от негови колеги, които са били на работа в момента на инцидента. Вчера е била свалена информацията от архивиращото устройство и на двата локомотива. Тя ще се разшифрова и тогава ще се знае каква точно е била скоростта на композицията.
Минчев заяви, че се
работи по няколко версии, като не се изключва и тази за скъсване на вагоните.
Има скъсване между пети и шести вагон, дали е преди или след дерайлирането - това също е една от хипотезите, по които се работи, допълни той.
Булмаркет ДМ"-бел.ред.
Междурвеменно и управителят на фирмата-майка (") на тази, превозвала товара - Станко Станков също заяви пред телевизията, че превишената скорост е вероятна и дора основната причина за инцидента. Допълни,че вече имало извлечение и от "черната кутия" на единия локомотив.Другите две възможни причини за трагедията, според Станов са: проблем на железопътния път и проблем във вагоните.По думите му единият машинист е с повече от 10 години стаж във фирмата, а другите двама също не били млади момчета.Станков категорично изключи възможността тримата машинисти във влака да са употребявали алкохол. Те били подложени на тест с дрегер преди потегляне и веднага след катастрофата. Той заяви, че имал информаия, че в района на гара Хитрино през тази годи на е имало четири други инцидента.


title: Защо Италия каза "не" на Матео Ренци

maintext:
Фотограф: Alessandro Bianchi
Фотограф: Tony Gentile
Недоверие към премиера, дълбока привързаност към конституцията, повсеместното недоволство, което се изрази в избора на Доналд Тръмп за президент на САЩ или в подкрепа за Брекзит - причините за неуспеха на Матео Ренци да прокара конституционните си реформи в Италия са много, пише агенция "Франс прес" в материал по темата.От няколко седмици Матео Ренци беше навсякъде в медиите и в социалните мрежи, за да защити своята реформа на конституцията. Той е възприеман от мнозина като арогантен политик, вдъхновен от посланието на Барак Обама "Да, ние можем", което обаче се изчерпа през 1000-те му дни на власт.В Италия има силна антипатия срещу Ренци, казва Антонио Ното, директор на аналитичния институт "Ай Пи Ар маркетинг".Хората гласуват срещу него, защото така гласуват срещу върхушката , но също и защото така гласуват срещу стила му, подчертава Ното.Не обичам Ренци, постигнатото от него е отчайващо, той гледаше преди всичко да изтъква себе си, казва Чечилия Карара, адвокатка в международна адвокатска кантора.Както през 2006 г., когато избирателите отхвърлиха с 60% друга реформа, прокарвана от Силвио Берлускони, сега италианците показаха нежеланието си да се пипат правомощията, дефинирани в конституцията от 1948 г.Тя беше написана от специално избрани хора, начетени хора, не като нашите настоящи политици , които не са на висота, казва Емануела Карози, продавачка на яйца на римски пазар.Сега конституцията спечели срещу арогантността, опитите за сплашване, липсата на уважение към суверенната воля на народа и правата на гражданите , смята Карло Смураля, 93-годишен председател на Асоциацията на италианските партизани.Семействата от средната класа, обеднели от икономическата криза, без надежда за просперитет и добро бъдеще за децата и внуците си гласуваха с "не" на референдума.Младите са без работа, работниците се чувстват застрашени от мигрантите, заплатите на хората не стигат - всички тези хора представляват един разбунтувал се народ, смята Маурицио Молинари, главен редактор на в. "Стампа".Така например в 100-те окръга, в които безработицата е най-ниска, "да" спечели 59%. В 100-те окръга с най-висока безработица надделя с 65.8% "не", казва Филип Вехтер, директор на отдела за икономически изследвания в компанията "Натиксис", занимаваща се с управление на авоарите."Не" надделя най-вече в италианския Юг, който е още по-необлагодетелстван.Конституцията не е фундаменталният проблем на Италия . Проблемът на Италия е подобряването на условията на живот на толкова страдащи хора и мисля, че този трус ще ни се отрази добре, казва Фабрицио Сабели, който е университетски преподавател.


title: Гуардиола се извини за грозните сцени в края на мача с "Челси"

maintext:
Гуардиола не успя да успокои футболистите си в края на дербито
Мениджърът на "Манчестър сити" Хосеп Гуардиола поднесе своите извинения за грозните сцени, които се разиграха в края на дербито с "Челси", което "гражданите" загубиха с 1:3.До сблъсъците се стигна, след като голмайсторът на домакините Серхио Агуеро влезе брутално в краката на Давид Луис, при което целият щаб на лондончани избухна. В хаоса Фернандиньо изблъска Сеск Фабрегас, а той падна зад загражденията.Заради случилото се съдията показа червени картони и на двамата южноамериканци."Жалко е, че всичко приключи така. Не харесвам такива неща и се извинявам за това, което се случи. Не мисля, че Агуеро действаше умишлено. Двамата играчи влязоха здраво, това е. След това Фернандиньо скочи, за да защити своя съотборник заради това, което съперникът направи с Агуеро", заяви Гуардиола."Поздравления за "Челси". Не искам да звучи като оправдание, но аз с гордея с отбора си и с неговото представяне. Дойдох тук, за да се опитам да накарам "Сити" да играе по този начин, по който ги направихме срещу "Челси". Трябва да продължаваме да се борим и да коригираме грешките. Не съжалявам за нищо. Загубихме, защото пропуснахме много възможности", каза още испанският специалист.


title: Почина легендата на ЦСКА Васил Романов

maintext:
Един от именитите футболисти на ЦСКА Васил Романов почина днес на 82-годишна възраст.
Бившият полузащитник носи екипа на червените между 1960 и 1967 г.
Той е част от спечелването на три титли в А група (1961, 1962 и 1966 г.) и две купи на България (1961 и 1965 г.).
Романов ще остане в сърцата на феновете на ЦСКА с хеттрика си във вратата на "Борусия" (Дортмунд) при победата с 4:2 в осминафиналите на Купата на носителите на купи през 1965 г.
Полузащитникът е част от състава на ЦСКА и в историческия полуфинал за Купата на европейските шампион срещу "Интер" през 1967 г.
Романов има повече от 200 мача в А група за ЦСКА и родния "Миньор" (Перник). Той записва и четири двубоя за националния отбор на България.


description: Сегашното правителство в оставка ще има най-много министри, които ще бъдат привлечени като следствени,прогнозира депутът от БСП.

title: Ново правителство на Борисов ще е поредната гавра с хората, смята Жельо Бойчев

maintext:
Фотограф: Анелия Николова
Ще е поредната гавра, ако Борисов направи правителство, това каза днес пред БНТ депутатът от БСП Жельо Бойчев. Изказването му беше по повод информациите, че вече има шанс за нов кабинет с министър-председател Борисов, но направен с мандата на Реформаторския блок."Част от проблема в страната е, че се говори едно, а се прави друго, сменя се мнението. Борисов нали обясняваше, че не може да е премиер с мандата на друга политическа сила. Какво се промени като обстоятелство от 13 ноември насам – нищо", допълва Бойчев.В отговор на въпрос, той каза, че сегашното правителство в оставка ще има най-много министри, които ще бъдат привлечени като следствени.Жельо Бойчев смята, че започналият пазарлък за нов кабинет с премиер Борисов, ще помогне на левицата да вземе повече гласове на парламентарни избори. В отговор на въпрос, депутатът каза, че БСП отчита желанието на хората за промяна в избирателната система и за това от партията ще предложат въвеждане на мажоритарен избор в смесена система.


title: Силно земетресение на остров Суматра уби най-малко 58 души

maintext: Най-малко 58 души са загинали и десетки са ранени след силно земетресение, което разтърси тази сутрин индонезийската провинция Ачех, в северната част на остров Суматра, съобщи представителят на местната власт Саид Муляди, цитиран от ДПА.На телевизионни кадри от най-засегнатия от труса окръг Пидие Джая се виждат изравнени със земята къщи и други сгради, включително магазини и джамии. Има опасения, че още десетки хора са затрупани под руини.Трусът бе усетен малко след 5 часа местно време с епицентър на 18 км североизточно от Пидие Джая, на 10 км дълбочина, съобщи индонезийският геофизичен институт. Последваха още най-малко пет вторични труса.


title: "Булмаркет" ще привлече експерти от чужбина за разследването на катастрофата

maintext:
Тази статия е част от темата "Взривът в Хитрино"
- Изправен ли е бил железният път (стрелките, жп прелезът и др.)
- Имало ли е други инциденти, коитона същото мястои дали имат сходство със сегашния случай
- Дали не е възникнал скрит дефект по подживния състав
- Независимо от дерайлирането на вагоните, защо се е взривил точно този вагон.
"Булмаркет Рейл Карго" ЕООД до момента оказва и ще продължи да оказва пълно съдействие на разследващите органи за изясняването на причините за голямата трагедия. Към настоящия момент е невъзможно да се правят каквито и да било изводи, тъй като постоянно информацията се обогатява от нови факти, включително и нови хипотези, се казва в съобщение на компанията до медиите.
Компанията "Булмаркет рейл карго" възнамерява да привлече независими експерти от чужбина, за да изясни причините за влаковата катастрофха вчера при гара Хитрино, при която загинаха осем местни жители.Към момента дружеството разглежда няколко работни хипотези, но и неизяснени въпроси.-Къде се е случило първоначалното дерайлиране на влаковата композиция и как се е стигнало до взрива


title: Самолет на "Луфтханза" кацна принудително в Ню Йорк заради сигнал за бомба

maintext:
Заплахата е получена в централата на "Луфтханза" в Кьолн. След като е бил информиран за нея, пилотът е решил да приземи самолета на летище "Кенеди" като предпазна мярка.
530-те души на борда са изведени от самолета, който се претърсва и в момента. Никой не е пострадал. Не е засегната и дейността на летището.
Самолет на германската авиокомпания "Луфтханза", излетял за Франкфурт от Хюстън, бе отклонен на международното летище "Джон Кенеди" в Ню Йорк заради заплаха, че на борда му има бомба, предаде БТА.


description: Плеймейкърът изведе "Оклахома сити тъндър" до убедителна победа със 106:94 при гостуването на "Маями хийт".

title: Уестбрук стана вторият играч в историята с 30 трипъл-дабъла в една година

maintext:
30-ия си трипъл-дабъл от началото на календарната 2016 г. Той е eдва вторият играч с подобно постижение в историята на НБА след Оскар Робинсън през 60-те години на миналия век.
28-годишният гард
с над 10 точки, 10 борби и 10 асистенции в кариерата си, които му отреждат шестото място във вечната класация след Лари Бърд (59), Уилт Чембърлейн (78), Джейсън Кид (107), Меджик Джонсън (138) и Оскар Робъртсън (181).
3 x 2 x 30!
With his triple-double, Russell Westbrook joins Oscar Robertson as the only players with 30 in a calendar year. (via Elias) pic.twitter.com/VU8pXU5eoA
— ESPN (@espn) December 28, 2016
Звездата на "Оклахома сити тъндър" Ръсел Уестбрук направи още един трипъл-дабъл и изведе своя отбор до убедителна победа със 106:94 при гостуването на "Маями хийт".Плеймейкърът на "гръмотевиците" се отличи с 29 точки, 17 борби и 11 асистенции. Той вкара 11 от 22-те си стрелби от игра и седем от десетте си опита от наказателната линия.Уестбрук записаСамо от началото на този сезонима 15 трипъл-дабъла в 32 мача, докато всички останали играчи в НБА са направили общо 18.Уестбрук има 52 двубоя"Oклахома" постигна 20-ата си победа от 32 мача през сезона и заема петото място в Западната конференция. Лидер е "Голдън стейт уориърс" с 27 победи и пет загуби, следван от "Сан Антонио спърс" (25-6), "Хюстън рокетс" (24-9) и "Лос Анджелис клипърс" (22-11).На изток води шампионът "Кливланд кавалиърс" с 23 спечелени и седем загубени срещи, плътно следван от "Торонто раптърс" (22-8). "Бостън селтикс" е трети с 19 победи от 32 мача.


title: Шейтаните от тавана на гара Хитрино

maintext:
Архивна снимка на гарата в Хитрино
[Фейсбук профил на Хасан Евфраимов]
Текстът е публикуван 10 декември във "Фейсбук". "Дневник" го препечатва с разрешението на автора. Хасан Ефраимов е лекар, живее в Добрич, издал е два романа - "Метаморфоза" и "Дервишки караконджул", който е за изселническата драма.
По време на т.нар. възродителен процес в Хитрино и околните села комунистическите власти предприели някои от най-жестоките акции, в селото е имало демонстрации срещу насилствената смяна на мюсюлманските имена. При "голямата екскурзия" - изселването на българските турци през 1989 г., повечето жители го напускат, а от гарата в Хитрино тръгват композиции с изселници.
В памет на жертвите от Хитрино
Знаете ли...? Аз знам къде живеят Шейтаните! Живеят в Шейтанджък! Защо иначе би се наричало така селото? Каза ми го дядо... И тати го потвърди. Шейтанджък е Хитрино. Прекръстили са го на Хитрино, а би трябвало на Дяволово. Навярно не са искали да се нарича Дяволово, но онези – Шейтаните, са останали там.
Като малък не исках да ходя в Хитрино. Заради Шейтаните. Моето село е на няколко километра на запад. Виждат се силозите, а също и светлините вечер. Братовчедка ми твърдеше че това са комините на къщите на Шейтаните. После, като отидох там, Шейтани не видях, но никога не пусках ръката на мама или тати. Доста често ги настъпвах и по краката. Имаше пазар в неделя. И сега има... Оглеждах се наоколо, но се виждаха само хора.
– Дядо, Шейтаните, тука ли живеят? – питах и дядо, посочвайки мелницата. Натоварваше дядо каручката с чували жито и цял ден чакахме ред. После се прибирахме с чували пълни с брашно.
– Може да са навсякъде, моето момче – отвръщаше по някое време той – Може да са и тук..., може да са и там. Шейтани са това.
Но от това не ми ставаше по-спокойно. Дядо постоянно обикаляше някъде, а аз стоях сгушен до магаренцето. Нека да посмеят да дойдат Шейтаните! Знаете ли колко силно беше то?
И до силозите стигнах. И там нямаше Шейтани. Не бяха и комини.
– То, сега хората са Шейтани. Няма нужда от други – изричаше друг път дядо.
Тогава почвах да се взирам в лицата на хората, но отново не ги виждах. Сигурен бях че умеят да си променят облика. Стоях си така и изведнъж поглеждах лицето на някого. За да го изненадам... За да няма време да приеме човешки облик. Докато не ги гледаше никой едва ли изглеждаха като хора. Но отново не видях Шейтани. Всички изглеждаха хора, досущ като нас.
После не останаха и хора. Натовариха ги на конски вагони и поеха на юг. Тогава изведнъж разбрах. Шейтаните живееха на гарата. Те натовариха хората на вагоните. Виждах червените им очи да се взират в мен от тавана на гарата. И милиционера Гошо ги виждаше. Затова плачеше след всеки влак.
– Не искам да минаваме през Шейтанджък – разплакваше се всяко лято и племенникът ми, като идваше на гости от Истанбул. Сестра ми също беше заминала с конския вагон. Както и мама и тати. Останах само аз... Сам... Близо до Шейтаните от тавана на гарата на Хитрино. Племенникът ми също усещаше Шейтаните. Като мен... Настъпваше ме и по краката.
Като пораснах чак разбрах, какво е искал да каже дядо. Но той беше се поминал отдавна... Затова не можах да му благодаря, че ме предупреди за Шейтаните. Но на тати благодарих... Шейтаните наистина са около нас. Вече ги различавах съвсем ясно. Огледайте се, някой от тях може да е седнал и до вас в момента. Имаше и такива, които владееха лицето си перфектно, но душите им ги издаваха. Душите на Шейтаните винаги се усещат. Идваше ден и захвърляха човешката маска надянали на лицето си. Срещаха се и такива, които бяха усвоили мимикрията до съвършенство. Обичах ги дори. Внимавайте, най-красивите Шейтани са най-жестоки. Естествено, да не са хора!
Наскоро отидох до гарата на Хитрино. Качих се на тавана. Исках да разбера, защо има толкова много Шейтани навсякъде вече?
Знаете ли...? Нямаше ги там. Но леговищата им се виждаха ясно. И следите им личаха. Затова има много Шейтани вече. Защото са сред нас. Повече не се крият.
Толкова ли нямаше друго място, където да гръмне този влак? А то точно пред гарата. Не на мене тия. Тяхна работа е...! На Шейтаните! Както натовариха хората на конските вагони. Никъде на друго място няма сграда с толкова болка стаена в нея. Там, на гарата на Хитрино плака целият Делиорман. Някои по много пъти. Плаках и аз. Шейтаните ми се присмиваха от тавана на гарата.
Затова им светеха очите така. Присмиваха се и на милиционера Гошо. Изпразниха целия Делиорман. Не оставиха нито турчин, нито пък българин. Не издържа на болката гарата... На болката на Делиормана. Затова гръмна... и литна във въздуха. На хората не им стана нищо. Гарата не издържа на болката, но хората издържаха. Много от тях и се присмиваха... После разбрах че са били и те Шейтани.
Да свършва вече тази агония. Шейтаните няма да спрат да товарят хора по конските вагони. Те ще продължат. Ще товарят и по автобуси, по самолети... Ако се наложи, ще прекарат железопътни линии през всяко селце в България и после ще гръмнат гарите. Докато не остане никой.
Искате да се борите с Шейтаните ли? Вече нямате никакъв шанс – те са вселени в душите ни. Шейтаните от гарата на Хитрино. Ако не вярвате, застанете пред огледалото и погледнете дълбоко към душата си. Може и вие да сте от тях!
Гарата изгоря... Литна във въздуха. Отърва се от човешката болка стаена в нея. Заедно с нея и малкото къщи останали около нея. Цикълът е затворен. Миналото вече е мъртво. Мир на праха на загиналите. И на пустия Делиорман. Мир и на праха на България.
Бележка на автора: Турското наименование на Хитрино е Шейтанджък. В буквален превод на български означава Дяволово.
Шейтан – аналог на дявола в исляма.


description: Договорът й изтече в четвъртък и по нейно желание той няма да бъде подновен за следващия олимпийски цикъл.

title: Треньорът на ансамбъла Ина Ананиева напусна (обновена)

maintext:
Ина Ананиева изтъкна здравословни проблеми за оттеглянето си
[LAP.bg]
Главният треньор на националния ансамбъл по художествена гимнастика Ина Ананиева напусна поста днес, съобщи радио "Дарик".
Както се очакваше това направи и треньорът на индивидуалните национални състезателки Ефросина Ангелова, която проведе последната си тренировка в четвъртък.
"Просто имам нужда от почивка. Дължа на семейството си много, те са щастливи от решението ми. Не мога да се откъсна от гимнастиката и винаги ще помагам. Аз няма как да се откъсна тотално от залата. Няма да спра да треньорствам", заяви тя пред радиото.
Ананиева беше човекът, който възроди ансамбъла и го изведе до световната титла в многобоя през 2014 г. и бронзовите медали на олимпийските игри в Рио.
Новият треньор на ансамбъла е досегашният й помощник Весела Димитрова, а неин асистент ще бъде Михаела Маевска, реши управителният съвет на федерацията.
Димитрова ще продължи да работи съгласно одобрената концепция предложена от Ина Ананиева и съобразена с плана за работа на национален отбор ансамбъл жени за олимпийски цикъл 2017-2020 г.
Договорът на Ефросина Ангелова изтече в четвъртък
[LAP.bg]
Силвия Стойнева.
Била е два пъти на олимпийски игри като треньор в Сидни 2000 и Рио де Жанейро 2016.
Отборът, в състав Невяна Владинова, Катрин Тасева, Ерика Зафирова, Боряна Калейн и Петя Борисова, е от седмица на централизирана подготовка на националната база стадион "Раковски". Новият им треньор ще им бъде представен утре.
Управителният съвет с пълно единодушие беше утвърдена за заместник председател на БФХГ Мария Петрова.
Президентът Илиана Раева представи своя екип в администрацията и новия генерален секретар Росина Атанасова. Досегашен генерален секретар Деспа Кателиева ще е отговорник на националните отбори.
Ананиева обясни, че се оттегля по здравословни причини и за да може да обърне внимание на семейството си.Индивидуалните състезателки са поверени на Бранимира Маркова с помощникМаркова е личен треньор на Невяна Владинова, а иначе е била световна отборна шампионка от Аликанте през 1995 г.


description: Редакцията препечатва коментара на Константин Павлов - Комитата, публикуван във Фейсбук.

title: Рашидов да остане на поста министър на убийството на културата

maintext: Не ми излиза от главата високата награда на Митьо Гестапото за постижения в областта на българската култура.Митьо Гестапото е последният шеф на Шести отдел на Шесто управление на Държавна сигурност. Шести отдел на Шесто управление се занимаваше с това да слага идеологически юзди на българската култура, тоест да пресича, по възможност в зародиш, всяка проява на свободна мисъл, да унищожава непримиримите таланти. А всеки талант и гений е по дефиниция непримирим и оригинален, той чертае свои пътища, не върви по утъпканите.Истинските гении и таланти са били посичани още в зародиш, още преди те самите да разберат колко са талантливи и гениални, сковани от вледеняващ страх за себе си и семействата си, недопуснати до публика, с осакатени ръкописи, с осакатени песни, без ателиета, без контакти с широкия свят. Оцеляват и добре се вписват в системата хора, по-склонни на компромиси, съответно по-малко талантливи, също такива, приели да са придворни певци и художници на феодалите с петолъчките. Малцина таланти успяват да пробият стъкления таван с цената на огромни лични жертви, психически малтретирани, някои алкохолизирани, със съкратени животи.Какво е бил Митьо Гестапото за тези хора? Вездесъщото ухо, което ги е подслушвало, невидимата преграда, която им е пречела да се развиват и да стигат до публиката си, стоманеният капак, който ги е затискал и дъх не им е оставял.. Ей това са заслугите на тоя човек. Големи заслуги, очевидно, но отрицателни.Ако убиец се кичи с бижутата на убития, как наричаме това? В нормалния свят на това се казва кражба и убийство.А как наричаме този, който собственоръчно предава ценностите на убития на убиеца? В нормалния свят такъв човек се нарича мародер. У нас му казваме министър на културата.Предлагам следното, за да не разваляме хатъра на господин Рашидов. Да остане на поста си, да си запази заплатата, а само да го наричаме не министър на културата, а министър на убийството на културата. И, изведнъж и много други неща ще си дойдат на мястото.


description: За момента е намален броя на масите и столовете, разположени на тротоара като ще бъдат премахнати стъклата около крана, а след нова година той ще бъде преместен, за да може заведението да ползва "търговското петно", за което плаща наем.

title: Пожарният кран ще бъде изваден от зоната за пушене на заведението на бул. "Витоша"

maintext:
Фотограф: Георги Кожухаров
Освен това били проверени още няколко заведения на същата улица и са съставени други два акта и е връчено едно писмено разпореждане. "По п
ринцип пожарната инфраструктура се съгласува с нас", бе отговорът на въпроса дали общината е информирала пожарната при определяне на местата от тротоара, които заведения могат да използват срещу наем и където има кранове.
Въпреки надписа градината на пицарията работеше четвъртък вечерта.
Фотограф: Георги Кожухаров
За поставяне на преместваеми обекти, каквито са по-голяма част от заведенията по бул. "Витоша", разрешение се
получава от главния архитект на общината, а контролът е от компетенциите на Дирекция "Общински строителен контрол",
разясняват от
.
Собственикът на заведение на бул. "Витоша", в чиято зона за пушене се оказа уличен пожарен кран, е предприел действия по премахването му. За момента е намален броя на масите и столовете, разположени на тротоара като ще бъдат премахнати стъклата около крана, а след Нова година той ще бъде преместен, за да може заведението да ползва "търговското петно", за което плаща наем. Така се е уговорил Юлиян Димитров от пицария "Уго" с фирмата, която е поставила крана.След публикация на "Дневник" проверка са извършили и Столичният инспекторат и пожарната.При нея е констатираносъобщиха от пожарната за "Дневник".Столичният инспекторат също е установил, че пожарен кран попада в обхвата на преместваем търговски обект, който се намира на столични булевард "Витоша" 54, съобщиха от пресцентъра му.Столичния инспекторатНеговите инспектори почти всеки ден извършвали проверки по бул. "Витоша", но правомощията им обхващали само подвижните съоръжения – маси, столове, щендери и др.Пред "Дневник" в деня, след който "Спаси София" разпространи снимкатаПо думите му кранът е сложен при ремонта на улицата преди две години, а той плаща за мястото на тротоара от 5 г., но до тази година не е имал "зимна градина", заградена със стъкла. Разрешението да покрие с тенти или навес пространството, по схемата, дадена от общината е от миналата година. В това петно фактически попаднало и крана. Затова Димитров предприел действия да изясни въпроса, но от фирмата, която е поставила крана му казали да подаде молба в Държавната агенция за градоустройство (ДАГ) за преместването му. По скицата за навесите кранът е попадал в петното, отредено за неговото заведение и въпреки, че не му пречел подал молба в ДАГ.Димитров разказа, че от агенцията му заявили, че все още не е определен статута на тези навеси, защото човекът, който прави Наредбата бил в болнични."Единият главен архитект (Петър Диков, бившият главен архитект на София - бел.ред.) ми разреши да направи там цялата конструкция, следващият (Здравко Здравков - сегашният архитект на столицата - бел.ред.) казва, че нямам право на монтаж на тази конструкция, имал съм право на клетката, но нямам право да монтирам стъклените паравани", обясни той.Димитров каза, че неговото заведение било последното, което е направило такава конструкция и допълни, че ако е искал да скрие крана, щял да сложи шкафче и никой да не го види. "Аз не съм си прибрал крана, аз не взимам вода от крана, защото водата в него е под огромно налягане". Пожарната можела във всеки един момент да стигне до него, тъй като заведението работило денонощно. "Ако ми бяха казали да го заобиколя, щях да го направи, както колегите ми са заобиколили саксиите. Това е най-малкият проблем. Не мога да заобикалям крана, при положение, че утре ще дойдат да кажат това (стъклената конструкция - бел.ред.) ти е незаконно", заяви бизнесменът.Дори най-малкото при нужда - достижим е крана, не е скрит или отрязан. Този, който е снимал крана "си стоял на топличко, защото съм отоплил вътре и вика "егати цървула, тоя гепил крана на София", коментира той създалата се ситуация.Димитров заяви, че е член на инициативен комитетза това как да изглежда пешеходната час на бул. "Витоша". Той е против поставянето на найлони на заведенията на столичната улица, а предпочита варианта - или да се остъкли всичко, или да се махне всичко. Оплака се, че срещу заведението липсва лампа, нямало навеси и тоалетни и хората влизали в заведението му по такива причини. Според него при ремонта на централната софийска улица не е помислено за човека, а само за бетона и цветята.По думите на Димитров в схемата с местата на тези кранове не е записан този кран, който попада в терена, за който той плаща наем, за да постави маси и столове. Затова е нямал забележки към схемата. "Никой не знае по каква причина се е е появил", каза Димитров. Обясни, че в град с население над 100 хил. души, между крановете трябва да има разстояние от 100 метра. На 20 метра от заведението съществува кран, който е предвиден в схемата проект. А този е сложен на място, където е отредено за търговско петно.


title: Имущество на бивш митничар за 1 млн. лв. може да бъде отнето

maintext:
Фотограф: Надежда Чипева
Комисията за отнемане на незаконно придобито имущество (КОНПИ) внесе в Софийския градски съд иск за отнемане на имущество за 995 000 лв. от Георги Георгиев, известен като Жоро Пурата.Процедурата срещу него е по реда на отменения Закон за отнемане в полза на държавата на имущество, придобито от престъпна дейност, информира институцията.От Георги Георгиев се претендират една втора апартамент в София, два магазина в централната градска част, апартамент в Банско и суми от продажба на имущество.Бившият служител на митницата на Аерогара "София" бе арестуван при акция на ГДБОП през 2007 г. заради нелегален внос на мобилни телефони. През 2008 г. МВР официално го обяви за изчезнал, а Софийската градска прокуратура образува дело за отвличане. През 2011 г. той се яви като свидетел по делото "Наглите" срещу похитителите си.


description: От степен първа сила в държавата и еднолично властване ГЕРБ стигна до резервна гума на Реформаторския блок, заяви лидерът на социалистите Корнелия Нинова.

title: БСП поиска от структурите си да не издигат за депутати кметове и стари лица

maintext:
Корнелия Нинова
Фотограф: Анелия Николова
Трябва да бъдем много доволни, защото можеше да има много по-лош вариант - можеше да ни пратят и на трудово-възпитателен лагер", коментира пред телевизията Божинов.
Лидерът на партията Корнелия Нинова опонира, че както има мандатност за общински и областни председатели, трябва да се обсъди и мандатност за председателя на левицата, а също и за представителите й във властта.
За парламентарните избори местните организации на БСП да не издигат действащи кметове и депутати, които имат три мандата в парламента, а кандидатите не могат да бъдат записвани в повече от една листа - тази препоръка към структурите прие днес Националният съвет на БСП. Разширеното ръководство на социалистите прие критериите и процедурите при определяне на номинациите за 44-ото Народно събрание.Конференциите, на които ще се предлагат кандидатури, започват от 1 януари и трябва да приключат до 4 февруари. След това листите ще бъдат утвърждавани от Националния съвет, който може да ги редактира, ако не са спазени препоръките Решението предизвика остра реакция сред част от членовете на съвета, съобщи Би Ти Ви. С повече от три пълни мандата като народни представители са знакови лица на партията като бившия лидер Михаил Миков, бившия му заместник Янаки Стоилов, както и депутатите Ангел Найденов и Георги Божинов. "Пред медиите членът на Изпълнителното бюро на БСП Красимир Янков обясни, че препоръките не са задължителни и не са насочени срещу конкретни фигури в партията. "Мотивът е обновление на партията, такова каквото усещаме като заявка от българските граждани", каза той. Янков обясни, цитиран от агенция "Фокус", че на пленума имало предложение да не се приемат и кандидати, които са прекалено богати, но то не било гласувано, тъй като мнозина от участниците в заседанието го приели като шега и провокацияНационалният съвет на левицата одобри предизборния щаб на партията. Той ще бъде воден от Корнелия Нинова.Нека напусналите БСП се върнат в нея, имаме мисия да променим България и живота в нея, нека да го постигнем заедно, призова в словото си пред пленума Корнелия Нинова. Тя предложи на Националния съвет да обсъди общо обръщение в този смисъл и покани в името на общите цели напусналите партията социалисти да възстановят членството си в БСП. "Обръщаме се и към нашите основни партийни структури да отворим организациите си", каза Нинова."От степен първа сила в държавата и еднолично властване ГЕРБ стигна до резервна гума на Реформаторския блок", каза в изявлението си Корнелия Нинова.По думите ѝ ЕНП иска партията на Бойко Борисов да остане на власт срещу послушание. Тя уточни, че Борисов демонстрирал това послушание на последния за Съвет на Евросъюза в Брюксел като гласувал за удължаване на санкциите срещу Русия и предал националния интерес.


title: На магистрала "Тракия" край Чирпан започва експериментален зимен ремонт

maintext:
Докато върви ремонтът, движението ще е двупосочо.
В района на магистрала "Тракия" край Чирпан утре започва ремонт по нова, експериментална технология, която позволява да се работи при ниски температура. Целта е ремонтните работи да завършат в максимално кратък срок, като работата трябва да приключи до 16 декември, съобщиха от Агенция "Пътни инфраструктура".През първия етап от ремонтните дейности ще се ограничи движението по платното за Бургас от 169-и до 171-ви км. Трафикът ще преминава двупосочно в платното за София.Ще се ограничи движението и по пътната връзка Свиленград – Бургас на магистрала "Марица" поради вливането й в участъка от "Тракия", който ще бъде ремонтиран. Пътуващите по "Марица" в посока Бургас е необходимо да продължат по "Тракия" в посока Пловдив и при пътен възел "Шишманци" (150-и км) да преминат в платното за Бургас.Алтернативен маршрут за пътуващите по "Марица" в посока Бургас е при пътен възел "Димитровград" да продължат по пътя Хасково – Стара Загора до включването в "Тракия" при 208-и км.След приключване на ремонтните дейности в платното за Бургас ще се ограничи движението в посока София на "Тракия" от 169-и до 171-ви км и трафикът ще се пренасочи двупосочно в платното за Бургас.


title: И управителят на БНБ смята, че сега е моментът България да влезе в чакалнята на еврозоната

maintext:
Фотограф: Надежда Чипева
Управителят на БНБ смята, че сега е моментът България да потвърди ангажимента си за финансова интеграция с Европа и да се работи за нея."Този ангажимент е лесен поне на думи, в добри времена, но много труден в трудни времена. Ние се намираме именно в такива времена, когато и европейските институции, и европейският проект като цяло са под много силен натиск. Сега е моментът да потвърдим ангажимента си и да работим за реализирането му," обясни Радев. тази теза той разви пред представителите на банките на традиционния прием по повод техния празник - 6 декември, цитиран от "Капитал" Преди няколко дни в парламента депутатът от Реформаторския блок Мартин Димитров застъпи същата теза в питане към финансовия министър и посочи, че е важно България да влезе в така наречената чакалня на еврозоната, където може да остане с години. В отговор финансовият министър Владислав Горанов посочи , че такова искане България ще отправи, когато се види, че има външна политическа подкрепа по темата, за да не й бъде отказано. От отговора на Горанов се разбра и че е отклонил насрочената среща по темата с германския си колега Волфганг Шойбле заради подадената оставка на правителството.България отговаря на финансовите критерии за членство в еврозоната, но поканата да влезе в чакалнята или механизма ЕРМ-2 е въпрос на политическо решение от страна на държавите, които вече са част от общия валутен механизъм.Рекордна печалба от 1.4 млрд. лв. очаква да постигне банковият сектор през тази година, което би било най-високият резултат за индустрията от осем години насам. Прогнозата почива на октомврийските резултати и бе обявена на празника на банкера от председателя на Асоциацията на банките в България Петър Андронов."Печалбата е субстанцията, с която ние гарантираме стабилност на банковия сектор", посочи Петър Андронов и добави, че за разлика от годините преди кризата сега резултатът е постигнат в много по-трудни условия. "Тогава е постигната при ръст от 70% на кредитния портфейл. Сега ръстът е 1%."Димитър Радев призова банкерите да поставят за свой приоритет управлението на кредитния риск, а не самоцелното преследване на ръстове.Апел да кредитират повече, но отговорно, отправи на банкерския празник и финансовият министър в оставка Владислав Горанов. "Бъдете активни и търсете бизнеса. В годините, когато виртуалните пари са реални, а реалните - виртуални, предизвикателствата в банкирането стават още по-сложни. В бурни води се люшка европейската лодка. Положителното е, че на повечето места тестът на популизма не издържа. Европа показва имунитет срещу популизма. Това ми дава основание да смятам, че не всичко е загубено. Трябва да сте малко по-активни, да се пазите от популизма. Всяко правителство ще ви помага, защото вие управлявате не вашите пари, а парите на хората", каза още Горанов.


title: Холандци създадоха листо, което работи като лаборатория

maintext: Холандски учени от Технологичния университет в Айндховен създадоха изкуствено листо, което може да действа като миниатюрна лаборатория за създаване на лекарства на всяка точка от планетата, съобщи "Ройтерс".Изобретението се основава на способността на растенията да използват слънцето, за да се хранят чрез фотосинтеза. Индустриалната химия засега не успява да копира този процес, тъй като светлината генерира твърде малко енергия, за да се захранват с нея химически реакции.В случая се имитира ефективността на природата в използването на слънчева радиация. Това става с нови материали, известни като луминесцентни соларни концентратори, и много тесни канали, през които се вкарва течност и молекулите се излагат на слънчева светлина."Теоретично това устройство може да се използва за производство на лекарствени съставки с помощта на слънчева енергия, където си искате", казва Тимъти Ноел, който ръководи екипа.То би трябвало да работи независимо от електропреносна мрежа, т.е. насред джунглата можете да създавате лекарства за малария. Може един ден да се прилага и на Марс или на космическа колония, допълва Ноел.Листото е от силикон и може да работи и при непряка светлина, т.е. и когато е облачно. То обаче си остава лабораторен продукт, на който предстои още път, преди да стане достъпно за комерсиални цели.Ноел и колегите му публикуваха откритието си в научното списание Angewandte Chemie в сряда и се опитват да подобрят енергийната ефективност, от която зависи и произвеждането на повече продукт от устройството.Микроканалите налагат ограничение в размера, но листата може да бъдат свързвани помежду си. "На практика можеш да си сглобиш цяло дърво от най-различни листа, монтирани едновременно. Производството им е много евтино, така че има голям потенциал."Ноел смята, че продуктът им може да стане достъпен за всички специалисти в рамките на 5 - 10 години.


description: Това съобщава полското издание за делови новини money.pl, което разговаря с Лукаш Васик, транспортният мениджър на компанията собственик WP, регистрирана в Гданск.

title: Данни от камиона в Берлин сочат, че може да е бил отвлечен

maintext:
Камионът бе отделен от платформата с товара тази сутрин и откаран за допълнително изследване от полицията.
money.pl , което разговаря с Лукаш Васик, транспортният мениджър на компанията собственик WP, регистрирана в Гданск.
Данни от проследяващото устройство на камиона, който прегази и уби 12 души в Берлин и рани близо 50, показват, че не е изключено той да е бил похитен заедно с шофьора.Това съобщава полското издание за делови новини Той казва, че от устройството за сателитно проследяване се виждало, че "някой се опитва да запали двигателя и да подкара камиона" без ясно обяснение.Васик потвърждава, че в кабината би трябвало да има само един водач на полската компания за превози.Шофьорът е превозвал 25 тона стоманени пръти от Торино за германската "ТисенКруп", но в Берлин разбрал, че ще трябва да изчака до вторник сутринта за разтоварване и го паркирал.В 15:44 някой се е опитал да запали двигателя, разказва Васик. Втори опит е направен в 16:52 и двигателят е работил до 17:37, като през това време камионът не се е движил. Последвали са още няколко запалвания на двигателя до 19:34, когато камионът поема към центъра на Берлин.Васик казва, че двигателят не е включван, за да се държи топъл, както и не е за затопляне на кабината с шофьора, тъй като за комфорта на водача се използва друга система."Изглежда сякаш някой се е опитвал да разбере как се кара такъв камион и е имал проблеми с това да го подкара."Полският мениджър твърди, че познава шофора от няколко години и никога не е имал проблеми с 37-годишния мъж. Собственикът заяви в понеделник вечерта, че това е негов братовчед с 15 години опит зад волана."Той не се вълнува от политика, не се е изказвал срещу имигрантите мюсюлмани", казва Васик. Всички в компанията се надяват да не се потвърдят спекулациите в медиите от нощта, че тялото, открито в кабината на камиона, е на поляка.Полицията в Берлин не е разпространявала досега информация за движението на камиона до площад Брайтшайдплац.Според медиите в германската столица очевидец е видял как от мястото на водача изскача мъж и хуква от мястото на трагедията. Той е проследен от очевидци и заловен от полицията на около 2 км в голям парк, където може би е опитал да се скрие.


description: "Инцидентът в столичното метро преди дни беше повреда, силно е да се нарече авария", коментира той инцидента от вторник, когато в час пик повреда предизвика хаос в метрото.

title: Следващата седмица ще са готови инструкциите за уведомяване на пътниците при аварии в метрото

maintext:
Стоян Братоев
Фотограф: Анелия Николова
Следващата седмица ще са готови изискванията как по-добре да бъдат уведомявани пътниците, ако нещо се е случи в метрото, обяви в интервю за БНТ директорът на "Метрополитен" Стоян Братоев."Инцидентът в столичното метро преди дни беше повреда, силно е да се нарече авария", коментира той инцидента от вторник, когато в час пик повреда предизвика хаос в метрото . Ден по-късно столичният кмет Йорданка Фандъкова поиска да се променят инструкциите при авария в метрото и хората да бъдат уведомявани по-бързо.Според Стоян Братоев, ако има слабост, тя е по отношение информирането на пътниците. "Машинистът на авариралата машина е информирал пътниците за случилото се, на 4-ата минута хората са били разтоварени на станцията. По това време има 36 влака в движение, на определени места има задържане на машини, това е създало малко повече напрежение", каза той.Третият лъч на метрото ще има отклонение към "Слатина", "Гео Милев" и зала "Арена Армеец", обяви Братоев. "Отклонение ще има и по линията в "Люлин", в момента жителите на "Младост" са "най-разглезени", защото там има пет станции", каза той.По думите му станцията на "Орлов мост" до момента се оказва най-трудна за изпълнение, с по-специфична техника, заради подпочвени води. "За толкова години в столичния "Метрополитен" мислех, че няма да има по-трудна станция от "Сердика", но се оказа, че съм грешал", каза той.Продадените единични билети за метрото на месец са 1.6 милиона и все повече хора избират картите за придвижване. Има и значителен спад на гратисчиите, информира още Стоян Братоев.


description: Лауреатът на Нобеловата награда за литература през 2016 г. все пак ще напише нобелова реч, а сънародничката му, писателка и също толкова легендарна фигура в американската музика, ще изпълни негова песен на церемонията на 10 декември.

title: Пати Смит ще замести Боб Дилън на Нобеловата церемония

maintext: Боб Дилън все пак ще напише нобелова реч, а сънародничката му, писателка и също толкова легендарна фигура в американската музика, Пати Смит ще изпълни негова песен на церемонията по връчването престижните награди в Стокхолм на 10 декември, съобщи "Ройтерс".Дилън получи тазгодишната Нобелова награда за литература заради текстовете на песните си, "създали нов поетичен изказ в американската песенна традиция". След дълго мълчание, което породи спекулации, че ще откаже наградата, и дори засегна Нобеловия комитет , певецът обяви, че е благодарен, но няма да може да присъства на награждаването заради други ангажименти. По традиция лауреатите се събират в шведската столица през декември, а до 6 месеца от събитието трябва да изнесат реч.Думите на Боб Дилън ще прозвучат на церемонията на 10 декември, а Пати Смит ще изпълни песента му A Hard Rain's A-Gonna Fall, съобщи днес Шведската академия, която присъжда наградите. Според местното радио ТТ речта на Дилън ще бъде прочетена от члена на литературното жури, писател и критик Хорас Енгдал.Боб Дилън е известен с двусмисленото си отношение към наградите, което някои отдават и на срамежливост. Изявите му извън музиката са ограничени. Той няма да е първият лауреат, отсъствал от церемонията - през годините автори като Харолд Пинтър и Елфриде Йелинек също са се отказвали от пътуване до Стокхолм главно поради здравословни причини. И двамата обаче изнасят речта си лично.


description: По официални данни руснаците изпиват всяка година козметични препарати с алкохолно съдържание, равностойни на 170 до 250 милиона литра водка.

title: Жертвите на козметичния препарат в Русия достигнаха 71 души, Путин взима спешни мерки

maintext:
Снимка: архив
Фотограф: Reuters
Броят на отровените, загинали след пиене на концентрат за вана в руския град Иркутск в Сибир, достигна 71 души. Това съобщи местният клон на федералното здравно министерство, цитиран от БТА.Руският президент Владимир Путин също коментира случая, като настоя да бъдат наложени ограничения върху продажбата на алкохолни заместители като аптечни препарати или козметични средства. Целта е да се намали консумацията им, която в последните години е зачестила.Според разследващите на етикета на козметичния препарат ясно е посочено, че не става за пиене, защото съдържа метилов спирт - токсична съставка, използвана често като заместител на антифриза. Въпреки това препаратът понякога се консумира като алкохол заради ниската му цена.Според данни на властта близо 25 милиона руснаци не разполагат с достатъчни доходи, за да купуват легален алкохол, и заради това се насочват към подобен тип заместители. По официални данни и според експерти хората в Русия изпиват всяка година козметични препарати с алкохолно съдържание, равностойни на 170 до 250 милиона литра водка. Следователно тези "заместители" представляват близо 20 на сто от всички течности на пазара, консумирани като алкохолни напитки, пише руското издание РБК.


title: САЩ гонят 35 руски дипломати заради хакерските атаки

maintext:
Abyr Valgov, BELAN, Abyrvaig, Anthony Anthony, Fedyunya, M4G, Mag, Moy.Yawik, Mrmagister)
Евгений Михайлович Богачьов (известен с прякори като
Lastik, lucky12345, Monstr, Pollingsoon, Slavik)
Сергей Гизунов - зам.директор на ГРУ
Игор Коробов - директор на ГРУ
Игор Костюков - първи зам.-директор на ГРУ
АНО ПО КСИ (Автономна некомерсиална организация на професионалните дизайнери на системи за обработка на данни) в Москва
Федерална служба за сигурност
Администрацията на президента Барак Обама в последните дни от мандата си наложи санкции на Русия и изгони от страната 35 руски дипломати и техни близки във връзка с кибератаките срещу американски институции и партийни структури.Освен това се затварят два обекта на Русия в Ню Йорк и щата Мериленд в отговора на кампанията за тормоз на американски дипломати в Москва, заяви пред "Ройтерс" високопоставен американски представител.Според него на руските дипломати ще бъдат дадени 72 часа да напуснат САЩ.Достъпът до двата руски обекта се блокира за руски граждани от обед местно време, т.е. незабавно.Според решението, публикувано на сайта на финансовото министерство , отговарящо за прилагане на санкциите, наказани са 6 физически лица и 5 институции, включително руската Федерална службаза сигурност (контраразузнаването) и Главното разузнавателно управление (ГРУ) на руската армия.Обама призова всички американци да бъдат бдителни за действията на Русия и че администрацията му ще внесе в следващите дни в Конгреса доклад за руските "опити за намеса в нашите избори, както и зловредна киберактивност, свързана с нашия изборен цикъл в предишни избори"., първи зам.-директор на ГРУ(литовски и руски гражданин с дузина прякора като(Специален технологичен център) в Санкт Петербургв МоскваИмената на изгонените дипломати не се съобщават, но според официалното съобщение на Държавния департамент това се прави "във връзка с тяхна дейност, несъвместима с дипломатическата практика".Предполага се, че посланик Сергей Кисляк не е сред тях.Дипломатическото ведомство на САЩ от месеци насам предупреждава, че служителите му в Русия са подложени на постоянен тормоз като по време на студената война - непрекъснато подслушване и следене или незаконно проникване в жилищата им. Държавният секретар Джон Кери каза, че е повдигал въпроса пред колегата си Сергей Лавров и президента Владимир Путин."Тези действия идват след поредица от публични и поверителни предупреждения, които отправихме към руското правителство. Те са необходим и подходящ отговор на опитите да се накърнят американските интереси в нарушение на международните норми за поведение, се казва в официалното съобщение на Обама."Тези действия не са всичко, с което отговаряме на агресивните руски действия. Ще продългим да предприемаме действия във време и място, което избираме ние, и на някои от тях няма да се дава публичност", допълва президентът.За целта Барак Обама е издал президентски указ и не е ясно дали Доналд Тръмп ще опита да го отмени - изцяло или части от него - или ще остави санкциите да действат.Той ще бъде поставен в много деликатна ситуация, ако в доклада, който Обама обещава на Конгреса, се съдържат доказателства, че Русия му е помогнала да стане президент чрез хакерски атаки и предоставяне на откраднатото на "Уикилийкс" за разпространяване и компрометиране на Хилъри Клинтън и Демократическата партия.В сряда при обявяването от американски медии за непосредствено предстоящо обявяване на санкции Тръмп призова: "Мисля, че трябва да се занимаваме с нашия си живот".Първата реакция на Москва е в стандартния протокол - санкциите са контрапродуктивни и ще накърнят двустранните ни отношения, казва пред "Интерфакс" Константин Долгов, който във външното министерство отговаря за правата на човека, демокрацията и върховенството на закона.Досега външното министерство е казвало, че с обвиненията за руски опити за намеса в изборния процес администрацията на Обама търси оправдание за собствения си провал.В четвъртък Константин Косачьов, председател на Комисията за външна политика към горната камара на руския парламент, нарече решението на САЩ за нови санкции "последното издихание на политически трупове".Обичайната ответна реакция при такива случаи е руската страна да изгони същия брой американски дипломатически служители от Русия.


title: Автомобилът от лотарията на НАП е спечелен с касова бележка за 1.80 лв.

maintext:
Фотограф: Анелия Николова
Голямата награда от лотарията на Националната агенция за приходите - автомобил, е спечелена от Иванка Кавъркова от Панагюрище с касова бележка за 1.80 лв., съобщи приходната администрация.
Кавръкова е участвала в лотарията с общо 771 касови бележки, а печелившата е регистрирана през декември 2015 г.
Иван Златарев от София печели последнат амесечна награда - 40 инчов 3D телевизор. Седмичната награда за периода 2-10 декември 2016 г., която е смарт телефон, е за Кяшиф Кяшифов от Добрич.
От началото на инициативата – 16 ноември 2015 г., за участие бяха регистрирани 51 милиона касови бележки на обща стойност 667 милиона лева.
За година са раздадени 65 награди – 52 смарт телефона, 12 телевизора и една голяма награда.


description: В законоустановения срок тя не е подала заявление в Търговския регистър към Агенцията по вписвания, че е развивала търговска дейност и че е започнала процедура по прехвърляне на дружествени дялове на друг собственик.

title: Общината обвини новия кмет на "Младост" за фалшифицирани документи, тя посочва технически причини

maintext:
Фотограф: Цветелина Белутова
Справка в търговския регистър показва, че Десилава Иванчева е собственик и управител на едноличното дружеството "Хип 7", регистрирана през 2003 г. на адрес в "Младост 1", като транспортна фирма.
Столичната община сигнализира прокуратурата за документи с невярно съдържание на новоизбрания кмет на столичния район "Младост" Десислава Иванчева. Това обяви днес председателят на общинския съвет Елен Герджиков.Той постави под въпрос легитимността на Иванчева, тъй като в законоустановения срок тя не е подала заявление в Търговския регистър към Агенцията по вписвания, че е развивала търговска дейност и че е започнала процедура по прехвърляне на дружествени дялове на друг собственик. По думите му кметът на район "Младост" е имала задължение да подаде същото заявление до него и до Общинската избирателна комисия."Законоустановеният срок бе до 14 декември, а аз го получих едва вчера, седмица по-късно. Общинската избирателна комисия има едномесечен срок да реши казуса, но и прокуратурата трябва да бъде сезирана, защото става въпрос за фалшифициране на документ", посочи Елен Герджиков.Той представи указания на Агенцията по вписвания с днешна дата, според които няма данни за прехвърляне на собственост на 22 ноември, когато Иванчева твърди, че е направила прехвърлянето в Нотариалната камара."Това означава, че става въпрос за фалшификация и за опит за заблуждаване на Агенцията по вписвания", каза още Герджиков.Пред "Дневник" Иванчева обясни, че е прехвърлила собствеността "Хип 7" на майка си на 22 ноември и не е възможно да продължава да бъде собственик на дружеството според Търговския регистър."Фирмата съм я прехвърлила на 22 ноември. Уведомила съм Агенцията по вписваванията в началото на тази седмица, защото когато майка ми е ходила, не са се справили в деловодството. Общинската избирателна комисия не е уведомен, защото ги търсим цял месец. Вчера им изпратих документите с куриерска фирма, за да имам свидетел, че няма на кого да бъдат предадени документите", обясни Иванчева.По думите й служителите на Общинската избирателна комисия са се появили едва днес и това е причината за закъснението.Иванчева бе избрана за кмет на район "Младост" на балотаж, до който стигнаха тя и кандидатът на ГЕРБ. Тя доби популярност с активното си участие в протестите срещу застрояването в квартала


description: Музеят приема и училищни класове, като за тях има специални намаления. Необходимо е предварително записване чрез онлайн регистрация на сайта на музея.

title: Музеи канят децата преди Коледа на работа и игри

maintext:
Фотограф: Юлия Лазарова
Декемврийската работилница за деца, организирана от музея
е посветена на един от най-старите занаяти - тъкачеството. Откритите находки като глинени тежести за стан и прешлени за вретено свидетелстват за неговата поява по тези земи от времето на петото и шестото хилядолетие преди Христа. Такива находки са открити и на територията на Кюстендил и неговия регион, и могат да бъдат видени в археологическата експозиция на музея.
Овладяването на нишката е едно от първите велики открития на човека. То поставя основите на текстилното производство, създавайки поминък на милиони хора за хилядолетия напред. Като съществен дял от българската народна култура, домашното тъкачество се практикува предимно през зимата, когато приключва работата на полето и настъпва времето на седенките.
Това е и един от поводите през декември музейната работилница да запознае децата с техниката на древния занаят. Другият е новопридобитите пособия в специализирания детски кът - вертикален стан с два панела и малки хоризонтални станове, купени с финансовата подкрепа на Министерството на културата по проект за усъвършенстване и обогатяване на образователната програма на Кюстендилския музей, съобщават от музея.
Преглед на оригинала
[Исторически музей - София]
Регионален исторически музей в Стара Загора
По повод предстоящите Рождественски и Новогодишни празници на 20 декември от 10 и от 14 часа децата могат да си измайсторят сурвачка на ателие "Благословията на българската сурвачка". Работилничката ще е отворена на на 4-то експозиционно ниво в музея, съобщиха от там.
Малките посетители ще могат и да си изработят играчки за коледна украса. Таксата за участие е 3 лв. за дете, а придружаващият го възрастен получава правото на безплатно посещение на постоянната експозиция на музея. Заявки за участие се правят на телефони 042/919-214, 0884 477126 и 0884 477141.
Коледа в музея - Софийска градска художествена галерия
От 27 до 30 декември фондация "Изиарт" организира
Коледа в музея - галерията на държавния архив
От 27 до 30 декември от 10 до 17 часа фондация "Изиарт" кани децата на
Коледни ателиета в Етнографския музей От 27 до 30 декември фондация "Изиарт" организира художествени ателиета . От 10 до 17 часа децата ще научат различни техники, стилове и жанрове, вдъхновени от изкуството на големите български художници. На края на обучението всяко дете ще измайстори годишен календар със своите картини.От 27 до 30 декември от 10 до 17 часа фондация "Изиарт" кани децата на етнографски ателиета
В навечерието на коледните и новогодишни празници "Детски Дневник" подбра няколко предложения за приятно изкарване на децата във ваканция на някои от музеите в България. Ще могат да се научат да тъкат на стан, на най-различни техники за рисуване, а и да си измайсторят сурвачка или украса за елхата сами.на 15, 16 и 17 декемвриорганизира децата от 15 до 18 декември за работа и игри. Вече традиционното Коледно ателие ще се провежда от 11, 12, 14 и 15 часа в сградата на Музея на площад "Бански" 1.Малчуганите ще се подготвят за посрещането на Рождество Христово, като си направят играчки за елхата. Те могат да си я отнесат вкъщи, а материалите за изработката на моделите се предоставят в ателието.Цената за участие на всяко дете е 10 лв., като придружаващият го възрастен получава правото на безплатно посещение на експозицията на музея по време на едночасовото занимание на своето дете.Музеят приема и училищни класове, като за тях има специални намаления. Необходимо е предварително записване чрез онлайн регистрация на сайта на музея На 16 и 17 декември в Националния етнографски музей ще се проведат традиционните Коледни ателиета . Тази година събитието, сред медийните партньори на което е "Детски Дневник", е част от фондонабиращата кампания "Опознай традициите, за да обикнеш народа си!" за създаване на постоянен модерен Образователен център в музея.В ателиетата децата ще разучават коледарски песни и ще майсторят обредни коледни хлябове, сурвачки, коледни картички и украса. В петък възможност за участие ще имат групи от училища и детски градини, а в събота - семействата. А изработените сурвачка, коледна картичка или играчка, коледен обреден хляб, както и текст на научена в музея коледарска песен всяко дете ще може да отнесе вкъщи.Програмата ще бъде еднаква за двата дни. От 10 до 16.30 ч. са отворени ателиетата за коледни хлябове, сурвачки, картички и играчки, а от 12 и от 15 ч. ще се учат коледарски песни.Входът за ателиетата е 2 лв. за деца и 5 лв. за възрастни, с отстъпка за групи, като всички средства ще се ползват за бъдещия Образователен център на музея. Групите могат да се записват за ателиетата предимно за петък, 16 декември, на тел.: 0879 409 310.


title: Парите за общините се вдигат с 200 млн. лв. догодина

maintext:
Фотограф: Надежда Чипева
При второто четене на проектобюджета за 2017 г. депутатите одобриха предложението на Министерския съвет парите за общините да се увеличат с общо около 200 млн. лв. Така общата субсидия за делегираните от държавата дейности е 2.423 млрд. лв., за зимно поддържане и снегопочистване на общински пътища 30.2 млн. лв.. Целевата субсидия за капиталови разходи е малко над 154 млн. лв.Депутатите не приеха предложението на Найден Зеленогорски от Реформаторския блок капиталовите разходи да се вдигнат с 10 млн. лв. Депутатът обясни, че състоянието на общинските пътища е тежко - "като след бомбардировка", че общините нямат достъп до европейски програми, за да ги ремонтират, с изключение на неголяма сума по Програмата за развитие на селските райони и нямат целеви източник на доходи за това, както са приходите от винетки.Депутатът от БСП и бивш кмет на Смолян Дора Янкова защити предложението, като даде и статистика. Според нея правителството предвижда 732 млн. лв. за ремонт на 20 хил. км републикански пътища и 149 млн. лв. за 19.5 хил. км общински, което означава, че дава по 37 хил. лв. за ремонт на километър републикански път и едва 8 хил. лв. за общински. Тя посочи и че близо 70% от републиканската пътна мрежа е в добро или средно добро състояние, а като такава се преценяват 38% от общинските пътища. В допълнение 15% са общинските пътища без настилка.Председателят на бюджетната комисия и депутат от ГЕРБ Менда Стоянова обяви в хода на дебатите, че за пръв път общините ще получат такова завишение на парите. Тя не прие аргумента, че са нужни повече пари заради вдигане акциза на твърдите горива, и обясни, че той е бил повишен, от една страна, за да се свие сивата икономика в сектора и, от друга, за да подтикне потребителите на такова гориво с цел отопление да преминат на по-евтино и по-екологично. Допълни, че явно не трябва да се подпомагат общините, които не са направили никакви усилия да направят такава промяна в отоплението на училища и детски градини.Поради разсеяност и липса на депутати в залата първоначално беше прието предложението на Мариана Тодорова (АБВ) да се направят безплатни детските градини и яслите в страната, което би струвало на бюджета 500 млн. лв. Тодорова посочи, че не очаква това да се приеме, но е хубаво да се води този дебат, който по думите й ще има дългосрочен ефект. Оценката й е, че така основно децата от малцинствата ще ходят на детска градина и ще научат български език, което ще помогне да не отпадат после в училище.След поискано от Менда Стоянова прегласуване и поименна проверка текстът бе отхвърлен.


description: МВР отчете, че се наблюдава активизиране на криминалния контингент заради политическата нестабилност. Тази нощ в "Студентски град" са намерени 80 кг хероин.

title: Над тон хероин и синтетични наркотици са иззети в акции тази година

maintext:
Георги Костов
Фотограф: Юлия Лазарова
Над половин тон хероин, също толкова синтетични наркотици и близо 100 кг хероин са иззети от правоприлагащите органи в цялата страна от началото на годината, отчете главният секретар на МВР Георги Костов на пресконференция, цитиран от БТА.Костов заяви, че се наблюдава активизация на криминалния контингент. По думите му в условия на политическа нестабилност има раздвижване на тези структури, които са били дълбоко неутрализирани, но и органите на МВР са амбицирани да не отстъпят от постигнатите позиции. "Посланието към тези структури е, че нашата активност няма да намалее, имаме перфектна комуникация и пълен синхрон", отбеляза главният секретар на МВР. Говорителят на главния прокурор Румяна Арнаудова информира за последните акции.При операция тази нощ в столичния "Студентски град" са открити 80 кг хероин. Открити са два куфара с общо 162 пакета хероин, всеки от около половин килограм, на стойност общо 2.5 млн. лева.Едно от разследванията е свързано със сделка с голямо количество метаамфетамини – 5.8 кг екстази. Операцията е била осъществена четвъртък срещу петък в Бургас, а в момент на сделка е задържан човек, който е възнамерявал да продаде наркотика за 42-43 хил. лева. Срещу 53-годишния дилър е повдигнато обвинение и утре прокуратурата ще поиска той да бъде оставен в ареста.Петима души пък са задържани в Стара Загора по разследване на специализираната прокуратура срещу организирана престъпна група за продажба на огнестрелни оръжия. Открити са 14 пистолета, 6 пушки, пет цеви, 556 патрона, гилзи, пълнители, капсул детонатори, взриватели за гранатомет и други. Георги Костов отбеляза, че такова количество оръжие и боеприпаси е достатъчно за осъществяване на голям терористичен акт.Ръководителят на Специализираната прокуратура Иван Гешев заяви, че дейността на подчинените му съвместно с ГДБОП започва да дава резултатите, които обществото очаква."Постигнахме резултати, които според мен са несравними с почти никоя друга структура на съдебната власт, това започва да притеснява определени структури и групи и виждаме зараждащ се опит да се поставя съмнение от смисъла от съществуването на специализирани съдилища и прокуратури или превръщането им в стандартни структури, коментира Гешев. "Ние имаме амбицията да не позволим това да се случи и да подобряваме работата си във взаимодействие с колегите от ГДБОП", добави той.


description: Общинската избирателна комисия е поискала докумените, които Агенцията по вписванията и председателя на общинския съвет са получили от Десислава Иванчева, като има срок от един месец да се произнесе по случая

title: Десислава Иванчева може да бъде освободена като кмет на "Младост"

maintext:
Десислава Иванчева, кмет на столичния район "Младост"
Фотограф: Цветелина Белутова
Пред "Дневник" Иванчева обясни, че едва днес е предала известието на Общинската избирателна комисия и Елен Герджиков, защото не е успяла да ги открие в продължение на месец. Общинската избирателна комисия се помещава в сградата на Столичната община.
Председателят на избирателната комисия обясни, че на 16 декември
комисията е получила сигнал
от двама жители на "Младост", който е качен на сайта на комисията.
Гражданите са сигнализирали, че са направили проверка в Търговския регистър, която показала собствеността на Иванчева в дружеството "Хип 7", като са посочили, че това е нарушение на член 41. ал.3 от Закона за местно самоуправление и местна администрация (ЗМСМА).
Според този член кметовете, техните заместници и секретари нямат право да изпълняват търговска дейност. В алинея трета се казва, че те имат срок от един месец след обявяването на изборните резултати, за да прекратят търговската дейност и писмено да уведомят председателя на общинския съвет и общинската избирателна комисия.
Този сигнал е трябвало да бъде разгледан на насрочено за днес заседание на общинската избирателна комисия, като съобщението за него е качено на сайта на комисията на 20 декември. Също днес в комисията е получено уверението от Иванчева, че е предприела действия по прекратяване на търговска дейност, като е посочила дата 9 декември.
"Ако се установи, че Иванчева е нарушила и трите точки в закона, санкцията е прекратяване на правата като кмет", обясни Витанова.
Избирателната комисия е поискала документите, които Агенцията по вписванията и председателят на общинския съвет са получили от новия кмет, като има срок от един месец да се произнесе по случая. Ако проверката установи, че Иванчева е нарушила закона, тя ще бъде освободена от поста като ще има три дни, за да обжалва.
"Това, което мога да кажа със сигурност е, че госпожа Иванчева не е уведомила общинската избирателна комисия до 14 декември, когато изтича законовият срок за това", обясни Витанова.
По-късно през деня в съобщение до медиите кметът на "Младост" увери, че е прехвърлила фирмата си още на 22 ноември, преди встъпването в длъжност и далеч преди законоустановения срок.
"Днешната атака от страна на ГЕРБ срещу мен очевидно показва, че те не могат да преживеят загубата в "Младост". Ние категорично показваме, че имаме намерение да спазим ангажиментите си и да се борим против презастрояването на "Младост" и с това нарушаваме много интереси, които търсят начин да ни преборят. Няма да го позволим", пише Иванчева, която спечели частичните местни избори с подкрепата на партията на Георги Кадиев "Нормална държава" след балотаж срещу кандидата на ГЕРБ.
Тя настоява за извинение от Герджиков, в противен случай възнамерява да го съди.
Кметът на "Младост" Десислава Иванчева, която беше избрана през ноември, може да бъде освободена от поста, ако проверката на Общинската избирателна комисия установи, че тя не е прекратила търговска дейност и не е уведомила съответните органи в законовия срок. Това обясни пред "Дневник" председателят на общинската избирателна комисия Полина Витанова.По-рано днес, председателят на Столичния общински съвет Елен Герджиков съобщи , че Десислава Иванчева не е спазила законовия срок, в който да уведоми него и Общинската избирателна комисия, че е прекратила търговска дейност. По думите на Герджиков това заявление е получено едва днес, като законовият срок за това е изтекъл на 14 декември. Срокът от един месец, в който Иванчева е трябвало да прекрати търговска дейност, започна да тече на 14 ноември. Столичната община е подала сигнал и до прокуратурата."Десислава Иванчева е единствения случай, в който някой не успява да открие Общинската избирателна комисия", коментира Полина Витанова.Справка в Търговския регистър показва, че Десислава Иванчева продължава да бъде собственик и управител на едноличното дружеството "Хип 7".


title: Първанов си пожела новият лидер на АБВ да е по-радикален

maintext:
Фотограф: Надежда Чипева
Новият лидер на АБВ трябва да бъде по-радикален, каза сегашният председател на партията Георги Първанов в интервю за агенция "Фокус". По думите му начело на партията трябва да бъде млад, енергичен и високообразован.Първанов посочва, че сегашното ръководство на партията не е било радикално, защото хората в него са живели в друго време, с други закони в политиката. Настоящият лидер на АБВ подчертава, че ще продължи да работи в партията, като ще насочи енергията си към реалната политика и към това да помага в структурите в правенето на предизборни кампании.Първанов казва, че Ивайло Калфин, Румен Петков и проф. Борислав Борисов, които също обявиха напускане на ръководните постове в партията, ще продължат да бъдат плътно зад младите в АБВ. Според него партията трябва да влезе достойно в бъдещия парламент и да има активна роля в него. "Все ми се иска да бъде в ролята на незаобиколим фактор в следващия състав на парламента", казва Първанов в интервюто.Относно подкрепата на АБВ за втория кабинет на Бойко Борисов, той посочва, че надделява положителната оценка. Лидерът на АБВ посочи, че се е наложило да оттеглят подкрепата си от управлението, защото са видели, че в секторите, където партията не е имала присъствие, нещата не са вървели добре."Видяхме, че г-н Борисов като премиер няма желание да направи необходимите промени и в кадрово отношение, и по отношение на политиките. Както се вижда, сякаш сме били прави, защото месеци по-късно правителството катастрофира", обобщи Първанов.


title: "Зауерланд" ще организира три мача на Тервел Пулев през 2017 г.

maintext:
Кале Зауерланд заяви, че харесва Тервел Пулев и очаква българският боксьор да се справи добре при професионалистите
[LAP.bg]
Германският промотър "Зауерланд" ще организира три мача с участието на Тервел Пулев през следващата година."Ще го промотираме в България, но също така и в Германия", заяви президентът на компанията Кале Зауерланд в интервю за "Дневник".Бронзовият медалист от Лондон 2012 вчера получи своя професионален лиценз и в събота ще изиграе първия си мач при професионалистите. Той ще се изправи срещу хърватина Томислав Рудан като част от гала вечерта на "Зауерланд" в зала "Арена Армеец", където основният мач ще противопостави Кубрат Пулев и бившия световен шампион Самюел Питър.Kaле Зауерланд заяви, че предстоящият мач на Тервел Пулев ще е много важен за бъдещите им отношения. "Следя кариерата на Тервел от доста години, той е един мислещ и много харизматичен боксьор", коментира шефът на "Зауерланд"."Като аматьор Тервел има дори по-успешна кариера от Кубрат. Преходът към професионалистите е много труден, но според мен той е отлично подготвен и притежава всички качества да се справи добре ", каза още Зауерланд.Като част от бъдещите взаимоотношения между двете страни Тервел Пулев ще прави и спаринги на германска земя, тъй като намирането на качествени съперници за спаринг е един от главните проблеми в България.Очакванията са по-младият от братята Пулеви да спечели утрешния си мач, тъй като съперникът му има шест победи и 15 загуби на професионалния ринг. Самият боксьор обаче заяви, че трябва да бъде изключително внимателен."Ако трябва да съм честен, не знам много за съперника. Гледахме негови мачове, но основният разбор беше от статистиката му. Загубите му не са с нокаут, което означава, че човекът не губи лесно и играе лесни мачове", каза вчера Пулев на пресконференцията."Не е за подценяваме. Пак ще припомня, че наша млада надежда - олимпийски, световен и европейски шампион за младежи - загуби в професионалния си дебют и сега се чуди къде да играе. Съперникът ми може да е с отрицателен баланс, но това не е повод да подценяваме ситуацията", добави олимпийският медалист.Очаквайте цялото интервю с Кале Зауерланд в събота.


title: Меркел е преизбрана за лидер на ХДС с 89.5% от гласовете

maintext:
Канцлерът на Германия Ангела Меркел бе преизбрана за лидер на Християн-демократическия съюз с 89.5% от гласовете на делегатите на партийния конгрес - последният преди парламентарните избори през септември 2017г.
Анализатори коментираха преди това, че всичко над 80% подкрепа за нея ще е победа, предвид вълната от критики, която тя си навлече с позицията си за мигрантската криза. Спадът в популярността ѝ повлече след себе си и неодобрение към партията.
Това ѝ осигурява и силни позиции в началото на кампанията за спечелване на четвърти мандат като ръководител на германското правителство. Ако догодина Меркел победи, тя ще отправи предизвикателство към историческото постижение на Хелмут Кол, задържал се като канцлер рекордните 16 години.
Подкрепата за нея на конгреса намаля в сравнение с 96.7%, които тя получи преди две години. Само през 2004г. тя е събирала по-малко гласове - 88.4%.
В избора на град Есен за провеждане на партийния конгрес има нещо символично, защото именно тук тя за пръв път стана лидер на ХДС - партията, която Ангела Меркел ръководи вече 16 години.


title: Бургас получи първите модерни автобуси за надземното си метро

maintext:
Първите два автобуса тръгнаха по бургарските улици на празника на града - Никулден
[егионалния фонд за градско развитие.]
Бургас получи днес първите два от общо седем модерни автобуса, които ще обслужват бързата автобусна линия в града. Тя е замислена като надземно метро и покрива двете основни направления в града – от комплекс "Изгрев" до комплекс "Меден рудник" и от комплекс "Славейков" до комплекс "Меден рудник". Общата дължина на трасето е 15 километра.Новите автобуси са производство на полската фирма "Соларис" и са купени със средства от регионалния фонд за градско развитие по програма JESSICA. Рейсовете са модел Urbino 18, Metro Style и до момента такива има само в Полша и Франция, а скоро ще бъдат доставени и в Италия.Превозните средства разполагат с 40 седящи места, могат да превозват до 130 души. Автобусите са с ниски подове и разполагат със специално място, предназначено за инвалидни и бебешки колички. Допълнителните функции включват електронни табла за информация, видеонаблюдение, GPS система и климатик.Новите автобуси са с дизелови двигатели по стандарт EURO 6. Очаква се останалите 5 автобуса да влязат в експлоатация до Коледа.


description: Лидерът на "Оклахома сити тъндър" обаче изигра един от най-силните си двубои през сезона и изведе своя отбор до трудна победа с 99:96 срещу "Бостън селтикс".

title: Уесбтрук не успя да подобри рекорда за поредни трипъл-дабъли

maintext:
трипъл-дабъли на седем. Той разделя второто място във вечната класация с Майкъл Джордън (1989 г.) и Оскар Робъртсън (1961 г.), а Уилт Чембърлейн остава рекордьор с девет от 1968 г.
"Просто съм щастлив, че спечелихме мача. Това е най-важното нещо. Моята работа е да давам всичко за отбора и да продължавам напред. Сега мислите ми са насочени изцяло към мача с "Портланд", каза Уестбрук след двубоя с "Бостън".
Центърът Стивън Адамс добави 16 точки и осем борби за домакинския успех, а Енес Кантер се включи от пейката с 14 точки и шест борби.
"Оклахома" вкара едва три тройки от 21 опита, докато "Бостън" реализира 11 от своите 32. "Гръмотевиците" обаче показаха по-голяма ефективност за две точки - 38 точни стрелби от 62 опита срещу 29 от 58 за "келтите".
Уестбрук вкара 37 от 99-те точки на "Оклахома"
Домакините бяха много по-агресивният отбор и застанаха на наказателната линия 27 пъти, докато в отсъствието на своя плеймейкър Айзая Томас гостите разчитаха основно на стрелбата от средно и далечно разстояния и за целия мач изпълниха едва осем фаула.
Aл Хорфорд беше най-резултатен за "Бостън" с 19 точки, а Ейвъри Брадли и Джей Краудър добавиха по 18. Маркъс Смарт завърши с 11 точки.
"Оклахома" постигна 15-а победа от 24 мача и заема шестото място в Западната конференция. Лидер продължава да е "Голдън стейт уориърс", който записа 21-ия си успех от 25 срещи след 116:108 при гостуването на "Минесота тимбъруулвс".
"Бостън" допусна второ поредно поражение и общо 11-о от 24 мача. "Келтите" са шести на изток, където начело е шампионът "Кливланд кавалиърс" със 17 спечелени от 22 изиграни двубоя.
Лидерът на "Оклахома сити тъндър" Ръсел Уестбрук не успя да подобри рекорда за най-много поредни мачове с трипъл-дабъл, но изигра един от най-силните си двубои през сезона и изведе своя отбор до трудна победа с 99:96 срещу "Бостън селтикс".Уестбрук отбеляза 37 точки, като реализира 14 от 26-те си стрелби от игра и добави 12 борби, шест асистенции и две откраднати топки.Гардът на "гръмотевиците" спря серията си от поредни


title: Борисов информира руския посланик за мерките, които се предприемат в Хитрино

maintext:
[Правителствена пресслужба]
Премиерът в оставка Бойко Борисов проведе работна среща с извънредния и пълномощен посланик на Руската федерация в България Н.Пр. Анатолий Макаров. На срещата в Министерския съвет дипломатът е поднесъл съболезнования за загиналите и е пожелал бързо възстановяване на пострадалите след трагедията в Хитрино . От своя страна Борисов е запознал Макаров с действията и мерките, които са предприети за справяне с тежката ситуация, съобщи правителствената информационна служба.Премиерът в оставка е посочил, че в момента действа Национален план за справяне с бедствия и аварии и че всички пострадали от бедствието семейства са финансово подпомогнати от държавата. "Неведнъж съм казвал, че материалните щети се оправят, но, за съжаление, не можем да върнем човешкия живот", е заявил Борисов.Министър-председателят и посланик Макаров са обсъдили напредъка и постигнатото в отношенията в сектор енергетика. Двамата са изразили желание за продължаване и засилване на диалога и сътрудничеството между България и Руската федерация в енергийния сектор.Коментирали са и актуалната политическа ситуация в страната, както и теми от международния дневен ред, като са се обединили около мнението, че кризата в Близкия изток може да бъде разрешена само чрез мирни преговори. "Войната не е решение. Трябват общи държавнически решения за преодоляване на мигрантската вълна към Европа и разрешаване на заобикалящите ни конфликти", е заявил Борисов.


title: "Челси" си върна първото място след трудна девета поредна победа

maintext:
В герой за сините отново се превърна Диего Коща
"Челси" се върна на върха в класирането, след като постигна изключително трудна победа с 1:0 при домакинството си на "Уест бромич".В герой за сините отново се превърна Диего Коща, който вкара единственото попадение 15 минути преди края и така осигури на тима си девети пореден успех в шампионата.След успеха играчите на Антонио Конте събраха общо 37 точки и запазиха дистанцията от три с преследвача "Арсенал". "Уест бромич" пък остава на девета позиция с 20 точки в актива си.Изненадващо гостите започнаха по-добре мача и през първата част създадоха няколко добри атаки. Крис Брънт и Хосе Саломон Рондон имаха добри възможности да открият резултата още в първия четвърт час, но ударите им преминаха встрани от целта.В 29-ата минута "Челси" можеше да открие резултата, след като изстрел на Педро рикошира в Нголо Канте и премина на сантиметри от дясната греда на вратата на Фостър. В 38-ата минута сантиметри не достигнаха на Коща да засече с глава центриране на Педро.След почивката играта се затвори още повече и двата тима рядко стигаха до чисти положения, като най-опасното от тях бе удар на Неманя Матич, който обаче бе неточен. Така се стигна до 76-ата минута, когато Коща се пребори за топка на дясното крило и напредна навътре в наказателното поле. От малък ъгъл той стреля с великолепен диагонален удар и матира стража на гостите.Няколко минути преди края Нголо Канте изведе чудесно Маркос Алонсо, но той стреля слабо и неточно и така резултатът се запази до последния съдийски сигнал.


title: Социалисти поискаха засилване на контактите между България, ЕС и Русия заради терора в Европа

maintext:
Калоян Паргов
Фотограф: БСП
Жельо Бойчев, проф. Ваня Добрева и Светлана Шаренкова, председател на форум "България- Русия". Те са изразили
БСП ще настоява санкциите срещу Русия да отпаднат час по-скоро, тъй като вредят на националния ни интерес и възпрепятстват добрите отношения не само в политически, но и в икономически план. Това е заявил лидерът на БСП-София Калоян Паргов на среща с руския посланик Анатолий Макаров днес."Притеснени сме от поредицата от инциденти в Турция и нестабилността в тази държава, както и нарастващата опасност от терористични актове из цяла Европа. В тази връзка трябва да търсим начини за засилване на дипломатическите отношения и контакти между нас, държавите от Европейския съюз и Русия", обясни след срещата Паргов. Според него като единствената славянска и православна държава-членка на ЕС България може да играе важна роля. "България трябва да има балансирано отношение и политика, както към Запада, така и към Изтока. А това означава диалог и търсене на взаимноизгодно сътрудничество", допълни социалистът.На срещата са присъствали депутатътсъболезнования за загубата на артистите от хор "Александров" при самолетна катастрофа.


title: Tuxedomoon гостуват за трети път в София тази вечер

maintext:
Фотограф: Светослав Тодоров
Авангардната американска ню уейв формация Tuxedomoon ще направи третия си концерт у нас тази вечер в столичния Sofia Live Club. В навечерието на 40-ия си рожден ден, който групата ще отбележи през 2017 г., музикантите представят в цялост революционния си първи албум Half-Mute заедно с други ключови моменти от дискографията си.Американците вече бяха у нас през 2011 и 2012 г. за напълно разпродадени концерти. Днес в София ще бъдат Стивън Браун (пиано, саксофон, кларнет и вокали), Блейн Л. Райнингер (цигулка, китара, пиано, вокали), Питър Принципъл (бас, програмиране) и Люк ван Лийсхоут (тромпет, хармоника), както и Дейвид Ханеке - новият визуален артист на групата, след като оригиналният й член Брус Гедулдиг почина през пролетта. Комбинацията от инструменти свидетелства за експерименталния характер на Tuxedomoon, чиито ранни изпълнения са наречени "електронно-театрални кабарета".Вратите на клуба ще отворят в 20.30, а началото на концерта е насрочено за час по-късно. Организаторите от Der Circle предупреждават, че резервациите за билети ще се пазят до 21 ч., а местата в клуба са 400. В деня на концерта билетите са на стойност 39 лв. и могат да бъдат закупени чрез Еventim или на вратата на Sofia Live Club.